หนูอายุ13ปี ม.1น้ำหนัก39 ส่วนสูง150 ยังไม่มีประจำเดือนเลยค่ะแต่มีตกขาวทุกวัน หน้าอกขยายขึ้น แต่ขนหัวหน่าวมีน้อยสั้น น่าจะพึ่งขึ้น ซึ่งหนูไม่รู้ว่าจะผิดปกติมั้ย เพื่อนอีกคนก็เป็นค่ะ แม่หนูมาตอน14-15 หนูมีโรคแรำตัวคือภูมิแพ้อากาศนิดหน่อยค่ะ เพื่อนๆมีกันหทดแช้วเลยกังวลนิดหน่อยค่ะ อยากให้คุณตอบให้หน่อยนะคะ ขอบค่ะ
สวัสดีค่ะ Bbjtm,หากอายุ 13 ปีแล้ว ยังไม่เคยมีประจำเดือนมา แต่เริ่มมีพัฒนาการทางเพศแล้ว เช่น มีขนที่รักแร้ มีขนที่หัวหน่าว เต้านมเริ่มนูนขยายขึ้น หัวนมเริ่มขยาย สะโพกเริ่มขยาย เป็นต้น ก็ถือว่ายังปกติดี ให้รอจนถึงอายุ 15 ปีก่อน หากประจำเดือนยังไม่มา จึงจะถือว่าผิดปกติค่ะนอกจากนี้ หากมีส่วนสูง 150 เซนติเมตร น้ำหนัก 39 กิโลกรัม ก็ถือว่าร่างกายมีการเจริญเติบโตที่อยู่ในเกณฑ์ปกติดี แม้จะมีน้ำหนักตัวน้อยกว่ามาตรฐานเล็กน้อยสำหรับการมีตกขาว คือการที่มีของเหลวไหลจากช่องคลอดโดยไม่ใช่เลือดประจำเดือน ของเหลวนี้ถูกขับออกมาจากต่อมผลิตเมือกที่อยู่บริเวณปากมดลูกเพื่อสร้างความชุ่มชื้นในช่องคลอด ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยได้ แต่จะไม่มีกลิ่นเหม็น โดยปกติการมีตกขาวจะเริ่มเมื่อเข้าสู่วัยเจริญพันธ์ ดังนั้นการเริ่มมีตกขาว แสดงว่าร่างกายเริ่มมีการผลิตฮอร์โมนเพศแล้ว ประจำเดือนจึงอาจจะมาในเวลาไม่นานค่ะส่วนโรคภูมิแพ้อากาศ ไม่ได้เป็นสาเหตุที่ทำให้ประจำเดือนมาช้าแต่อย่างใดค่ะ นอกจากนี้ อายุที่เริ่มมีประจำเดือนยังอาจเกี่ยวข้องกับพันธุกรรมได้ ดังนั้นการที่แม่เริ่มมีประจำเดือนมาตอนช่วงอายุ 14-15 ปี ก็อาจเป็นเหตุที่ทำให้ประจำเดือนของ Bbjtm มาช้ากว่าเพื่อนๆ ได้